5)

Lisätään luku seuraavasti: ”6 b LUKU TUPAKAN, PUUVILLAN, OLIIVIÖLJYN JA HUMALAN SISÄLLYTTÄMINEN TILATUKIJÄRJESTELMÄÄN 48 c artikla Yleiset säännöt 1. Jos jäsenvaltio on käyttänyt asetuksen (EY) N:o 1782/2003 71 artiklassa säädettyä mahdollisuutta ja päättänyt soveltaa tilatukijärjestelmää vuonna 2006, sovelletaan asetuksen (EY) N:o 1782/2003 III osastossa ja tämän asetuksen 1–6 luvussa vahvistettuja sääntöjä. 2. Jos jäsenvaltio on soveltanut tilatukijärjestelmää vuonna 2005 ja rajoittamatta asetuksen (EY) N:o 1782/2003 71 artiklan 1 kohdan kolmannen alakohdan soveltamista, tukioikeuksien määrän vahvistamiseksi ja määrittelemiseksi vuonna 2006 osana tupakan, oliiviöljyn ja puuvillan tukien sisällyttämistä tilatukijärjestelmään sovelletaan mainitun asetuksen 37 ja 43 artiklaa, jollei tämän asetuksen 48 d artiklassa vahvistetuista säännöistä muuta johdu, ja jos jäsenvaltio on käyttänyt asetuksen (EY) N:o 1782/2003 59 artiklassa säädettyä mahdollisuutta, jollei tämän asetuksen 48 e artiklassa vahvistetuista säännöistä muuta johdu. 3. Jos jäsenvaltio on soveltanut tilatukijärjestelmää vuonna 2005, jäsenvaltion on varmistettava, että asetuksen (EY) N:o 1782/2003 liitteessä VIII vahvistettua kansallista enimmäismäärää noudatetaan. 4. Asetuksen (EY) N:o 1782/2003 41 artiklan 2 kohtaa sovelletaan tarvittaessa kaikkien vuonna 2006 voimassa olevien tukioikeuksien arvoon ennen tupakan, oliiviöljyn ja puuvillan tukien ja/tai lypsylehmäpalkkioiden sisällyttämistä tilatukijärjestelmään sekä tupakan, oliiviöljyn ja puuvillan tuille ja/tai lypsylehmäpalkkioille laskettuihin viitemääriin. 5. Jos jäsenvaltio on soveltanut tilatukijärjestelmää vuonna 2005, jäsenvaltioiden asetuksen (EY) N:o 1782/2003 42 artiklan 1 kohdan mukaisesti vahvistamaa vähennysprosenttia sovelletaan vuonna 2006 tilatukijärjestelmään sisällytettävien tupakan, oliiviöljyn ja puuvillan viitemääriin. 6. Asetuksen (EY) N:o 1782/2003 42 artiklan 8 kohdassa säädetty viiden vuoden jakso ei ala alusta kansallisesta varannosta peräisin oleville tukioikeuksille, joiden määrä on laskettu uudelleen tai jota on korotettu tämän asetuksen 48 d ja 48 e artiklan mukaisesti. 7. Puuvillaan, tupakkaan ja oliiviöljyyn liittyvien tukioikeuksien vahvistamiseksi 7 artiklan 1 kohdassa, 12–17 artiklassa ja 20 artiklassa tarkoitetun tilatukijärjestelmän ensimmäinen soveltamisvuosi on vuosi 2006. 48 d artikla Erityissäännöt 1. Jos viljelijälle ei ole myönnetty tai hän ei ole ostanut tukioikeuksia vuoden 2006 tukioikeuksien vahvistamista koskevaan viimeiseen hakupäivään mennessä, hän saa asetuksen (EY) N:o 1782/2003 37 ja 43 artiklan mukaisesti tupakan, oliiviöljyn ja puuvillan tuille lasketut tukioikeudet. Ensimmäistä alakohtaa sovelletaan myös silloin, kun viljelijä on vuokrannut itselleen tukioikeuksia vuodeksi 2005 ja/tai vuodeksi 2006. 2. Jos viljelijälle on myönnetty tai hän on ostanut tai saanut tukioikeuksia vuoden 2006 tukioikeuksien vahvistamista koskevaan viimeiseen hakupäivään mennessä, hänen tukioikeuksiensa arvo ja määrä lasketaan uudelleen seuraavasti: a) tukioikeuksien lukumäärä vastaa hänen hallussaan olevien tukioikeuksien lukumäärää, korotettuna niillä hehtaarimäärillä, jotka on vahvistettu asetuksen (EY) N:o 1782/2003 43 artiklan mukaisesti tupakalle, oliiviöljylle ja puuvillalle viitekaudella myönnettyjä tukia varten; b) arvo saadaan jakamalla viljelijän hallussa olevien tukioikeuksien arvo ja asetuksen (EY) N:o 1782/2004 37 artiklan mukaisesti pinta-aloille, joille myönnettiin viitekaudella tupakan, oliiviöljyn tai puuvillan tukia, lasketun viitemäärän summa tämän kohdan a alakohdan mukaisesti vahvistetulla lukumäärällä. Ensimmäisessä alakohdassa tarkoitetussa laskennassa ei oteta huomioon kesannointitukioikeuksia. 3. Poiketen siitä, mitä 27 artiklassa säädetään, mainitussa artiklassa tarkoitettu sopimusta koskeva lauseke voidaan lisätä tai sitä voidaan muuttaa vuokrasopimuksessa tilatukijärjestelmän mukaisen vuotta 2006 koskevan hakemuksen jättöpäivään mennessä. 4. Tilatukijärjestelmän mukaisen vuotta 2006 koskevan hakemuksen jättöpäivää ennen toisille vuokratut tukioikeudet otetaan huomioon 2 kohdassa tarkoitetussa laskennassa. Tukioikeudet, jotka on vuokrattu toisille 27 artiklassa tarkoitetun sopimuslausekkeen perusteella ennen 15 päivää toukokuuta 2004, on kuitenkin otettava huomioon tämän artiklan 2 kohdassa tarkoitetussa laskennassa ainoastaan, jos vuokraedellytyksiä voidaan muuttaa. 48 e artikla Alueellinen täytäntöönpano 1. Jos jäsenvaltio on käyttänyt asetuksen (EY) N:o 1782/2003 59 artiklan 1 kohdassa säädettyä mahdollisuutta, kaikkia tukioikeuksia korotetaan lisämäärällä, joka vastaa alueellisen enimmäismäärän korotusta vuonna 2006, jaettuna vuonna 2005 myönnettyjen tukioikeuksien kokonaismäärällä. 2. Jos jäsenvaltio on käyttänyt asetuksen (EY) N:o 1782/2003 59 artiklan 1 ja 3 kohdassa tarkoitettua mahdollisuutta, rajoittamatta mainitun asetuksen 48 artiklan soveltamista, viljelijälle myönnetään lisämäärä tukioikeutta kohden. Lisämäärä koostuu seuraavien summasta: a) alueellisen enimmäismäärän vastaava korotus jaettuna vuonna 2005 myönnettyjen tukioikeuksien kokonaismäärällä; b) viitemäärä, jonka vastaa kunkin viljelijän osalta alueellisen enimmäismäärän korotuksen jäljellä olevaa osaa, jaettuna viljelijän tilatukijärjestelmän mukaisen vuotta 2006 koskevan hakemuksen jättöpäivään mennessä hallussa olevien tukioikeuksien määrällä. Kesannointioikeuksien osalta viljelijälle myönnetään kuitenkin ainoastaan a alakohdan mukaisesti kesannointioikeutta kohden laskettu lisämäärä.”